stanford-oval/wikipedia huggingface dataset:
Myllyjärvi (Loppi)
Historiaa

Vuoden 1855−1856 Kalmbergin kartastossa järvi oli laajempi ja U-kirjaimen muotoinen. Tämä viittaa järvenlaskuun, jossa entinen ”Heino lampi” jakautui laskettaessa mahdollisesti kolmeksi lammeksi. Ne ovat nykyään nimeltään Pikku-Heinu, Heinunlammi ja Myllyjärvi. Kartassa järven luoteispuolella sijaitsi Heinon talo ja sen pellot suon ympäröimänä. Järven ympäristössä ei ole merkitty niittyjä, mutta Myllyojassa pyöri vesimylly. Vuoden 1958 peruskartassa oli järven nimi kirjoitettu ”Myllylampi”, mutta seuraavassa kartassa vuodelta 1979 ”Myllyjärvi”. Järvi oli autio vuoden 1989 kartan julkaisemiseen asti, jolloin sen itärannassa oli yksi vapaa-ajan asunto.
Nicholas Meyer

| Nicholas Meyer |
| --- | --- |
 Nicholas Meyer vuonna 2008.
Henkilötiedot
Syntynyt: 24. joulukuuta 1945 (ikä 78) New York, New York, Yhdysvallat
Aiheesta muualla
Kotisivu
Nicholas Meyer (s. 24. joulukuuta 1945 New York, New York) on yhdysvaltalainen elokuvaohjaaja ja -tuottaja, käsikirjoittaja ja kirjailija.
Meyer oli ehdolla parhaan sovitetun käsikirjoituksen Oscar-palkinnon saajaksi elokuvasta Arvoitusten juna, joka pohjautui hänen omaan romaaniinsa Sherlock Holmes Wienissä. Kirja kertoo Reichenbachin vesiputouksilla tapahtuneen Holmesin oletetun kuoleman jälkeisestä ajasta. Meyerin kirjassa Holmes on kokaiinivieroituksessa Wienissä Sigmund Freudin klinikalla.
Meyrin muihin elokuviin kuuluvat muun muassa hänen ohjaamansa Star Trek II: Khanin viha ja Star trek IV: kotiinpaluu, jota hän oli mukana käsikirjoittamassa.
Aiheesta muualla

Nicholas Meyer Internet Movie Databasessa. (englanniksi)
Nicholas Meyer Elonetissä.
Narendra Modi

| Narendra Modi |
| --- | --- |
 Modi elokuussa 2019
Intian pääministeri
 26. toukokuuta 2014 –  
Presidentti:  Pranab Mukherjee Ram Nath Kovind
Edeltäjä:  Manmohan Singh
Gujaratin pääministeri
 7. lokakuuta 2001 – 22. toukokuuta 2014  
Edeltäjä:  Keshubhai Patel
Seuraaja:  Anandiben Patel
Henkilötiedot
Syntynyt: 17. syyskuuta 1950 (ikä 74) Vadnagar, Gujarat, Intia
Puoliso:  Jashodaben
Tiedot
Puolue:  Intian kansanpuolue (BJP)
Tutkinnot:  Delhin yliopisto Gujaratin yliopisto
Uskonto:  hindulaisuus
 Nimikirjoitus
Aiheesta muualla
www.narendramodi.in
Narendra Damodardas Modi (gudžaratiksi નરેન્દ્ર દામોદરદાસ મોદી, Narendra Dāmodardās Modī; s. 17. syyskuuta 1950) on intialainen poliitikko, joka on toiminut maansa pääministerinä 26. toukokuuta 2014 lähtien. Hänet valittiin toiselle kaudelle toukokuussa 2019. Aiemmin hän toimi neljä peräkkäistä kautta Gujaratin osavaltion pääministerinä lokakuusta 2001 toukokuuhun 2014.
Elämän varhaisvaiheet

Modi syntyi alempaan keskiluokkaan kuuluvaan perheeseen, teekauppias Damodardasin kolmantena lapsena. Kahdeksanvuotiaana hänestä tuli Rashtriya Swayamsevak Sangh (RSS) -hindunationalistijärjestön jäsen. M. V. Kamathin ja Kalindi Randerin vuonna 2013 kirjoittaman elämäkerran mukaan Modi oli lapsena ja nuorukaisena innokas näyttelijä. 13- tai 14-vuotiaana hän keräsi koululleen varoja oma-aloitteisesti ystäviensä kanssa, jotta koulun muuri saataisiin korjattua. Näytelmä käsitteli dalitien kokemaa kastisortoa.
Modi vihittiin järjestettyyn avioliittoon 17-vuotiaana Jashodabenin kanssa, mutta hän ei ole juurikaan elänyt vaimonsa kanssa. Hän lähti pian hääseremonian jälkeen vaeltamaan kohti Himalajaa harkiten uskonnollista elämää, joka ei avioituneelle miehelle sopinut. Hän piti avioliittonsa salaisuutena useita vuosia ja ilmoitti asiasta vasta asettautuessaan ehdolle vuoden 2014 parlamenttivaaleissa.  Elämäkerturi Nilanjan Mukhopadhyayn mukaan avioliittoa ei ole "pantu täytäntöön" ja Modi piti sen salaisuutena, jotta hänen välinsä RSS:n eivät olisi heikentyneet.
Poliittinen ura

Vuonna 1975 kun pääministeri Indira Gandhi julisti poikkeustilan ja pidätti useita opposition edustajia Modi piileskeli Gujaratissa ja jakeli salaa hallitusta vastustavia propagandaa. Vuonna 1985 hän liittyi Intian kansanpuolueeseen, missä hän työskenteli auttaakseen puoluetta Gujaratissa. Vuonna 1999 Modi johti BJP:n vaalikampanjaa Gujaratin osavaltiossa parlamenttivaaleissa Lok Sabhaan.
Poliittinen ura > Gujaratin pääministerinä

Lokakuussa 2001 Modista tuli ensimmäistä kertaa Gujaratin pääministeri ja ensimmäinen osavaltion pääministerinä toiminut RSS:n täysaikainen jäsen. Vuonna 2002 Modin ja Intian kansanpuolueen johtamaa Gujaratia kohtasi kriisi, kun äärihindujen ja muslimivähemmistön väkivaltaisuudet, joissa kuoli noin tuhat ihmistä, tapahtuivat. Modin väitetään hiljaisesti hyväksyneen yhteenotot. Toinen kohu tapahtui vuonna 2010, jolloin Modin osavaltiohallituksen pitkäaikainen sisäministeri Amit Shah pidätettiin osallisuudesta terroristiksi väitetyn Sohrabuddin Sheikhin murhan ja kaappauksen tilaamisesta. Modi ja Shah puolustautuivat väittämällä syytteen olleen puhtaasti poliittinen.
Ollessaan Gujaratin pääministeri vuonna 2010 Narendra Modi paljasti suunnitelmansa Yhtenäisyyden patsaan rakentamiseksi. Aikaisemmin samana vuonna hän oli paljastanut vapaustaistelija Shyamji Krishna Varmaa esittävän patsaan. Modi oli vuonna 2003 toimittanut Varman tuhkat Sveitsistä Intiaan vainajan toiveiden mukaan. Yhtenäisyyden patsas valmistui vuonna 2018, jolloin Modi vihki sen pääministerinä.
Vuonna 2014 Gujaratin kouluissa otettiin käyttöön hindunationalisti Dinanath Batran kirjoittamia oppikirjoja. Kyseisten kirjojen sisältämät väittämät muinaisen Intian huippukehittyneestä teknologiasta aiheuttivat huolta historian uudelleenkirjoittamisesta. Modi oli kirjojen hyväksymisen aikaan osavaltion pääministeri viimeistä vuottaan ja hän kirjoitti niihin esipuheen. Batra kertoi Hindustan Times -lehden haastattelussa, että hänellä ei ollut suoraa yhteyttä Modiin. Hänen mukaansa Gujaratin koulutushallinto esitteli hänen kirjansa Modille, joka kirjoitti niihin esipuheen.
Poliittinen ura > Intian pääministerinä

Modin puolue BJP sai ensimmäistä kertaa murskavoiton Intian vuoden 2014 parlamentti­vaaleissa, ja Modi matkusti riemusaatossa Delhiin kokoamaan hallitusta. Intian parlamenttivaalit 2019 olivat Modin puolueelle vielä suurempi voitto kuin vuoden 2014 vaalit. Hän jatkoi pääministerinä ja muodosti toisen hallituksensa. Elokuussa 2019 julkaistun Mood of the Nation -kyselytutkimuksen mukaan Modi oli maansa suosituimpia poliitikkoja. Hänen johtamiskykyään arvosti 71 prosenttia kyselyyn vastanneista. Kyselyn mukaan hän on myös maansa kaikkien aikojen paras pääministeri.
Modia on toisinaan luonnehdittu uudistajana, joka on vienyt läpi tärkeitä uudistuksia köyhyyden vähentämiseksi, talousolojen- ja naisten aseman parantamiseksi. Hänen kaudellaan Intiasta on tullut maailman nopeimmin kasvava suuri talous, 7,9 % vuonna 2015. Hän on ajanut läpi pitkään paikallaan junnanneita uudistuksia, kuten sekavien verojen korvaamisen valtakunnallisella arvonlisäverolla ja konkurssilainsäädännön uudistamisen. The Economist -lehden mukaan paljon enemmänkin olisi pitänyt uudistaa, kuten jäykkiä työmarkkinalakeja, ja tehdä maan ostamisesta helpompaa. Myöskään useimpien setelien mitätöinti harmaan talouden kitkemiseksi ei ollut onnistunut. Eräs Modin suurhanke Swachh Bharat Abhiyan eli "puhtaan Intian ohjelma" tähtää Intian hygieniaolojen parantamiseen rakentamalla vessoja.
Uudistuksistaan huolimatta Modia ja kansanpuoluetta on kritisoitu uskonnollisten vähemmistöjen aseman heikentämisestä ja tieteenvastaisuudesta. Modin hallituksesta löytyy joogaministeri ja monet BJP:ssä pitävät "vedalaista tiedettä" ylivertaisena länsimaiseen tieteeseen. Modi on henkilökohtaisesti puhunut julkisuudessa muinaisen Intian saavutuksista plastiikkakirurgian osalta, joista todistaa se että Ganesha-jumalalle pystyttiin liittämään norsunpää. Modia on syytetty Intian historian uudelleenkirjoittamisesta ja vääristelystä. Yleensä kriitikot myös katsovat Modin kaventeneen Intian vapautta ja demokratiaa.
Intian ulkopolitiikan painotukset ovat muuttuneet vuodesta 2014 vallassa olleen hindunationalistisen pääministerin Narendra Modin valtakaudella. Suhteet länteen ja Yhdysvaltoihin ovat lähentyneet ja tiivistyneet, kun taas suhteet perinteiseen liittolaiseen Venäjään ovat olleet enemmän taka-alalla. Modi on vieraillut Yhdysvalloissa ja merkittävissä EU-maissa. Yhteistyötä Itä-Aasiaan ja lähialueille on tiivistetty. Intian perinteisesti alueellisiksi turvallisuusuhkikseen kokemiin Kiinaan ja Pakistaniin suhtautuminen on ollut varauksellista ja erityisesti Pakistaniin Intian asenne on tiukentunut. Pääministeri Modi tunnetaan Israel-myönteisenä ja Modin toimiessa ennen pääministeriyttään Gujaratin osavaltion hallituksen johdossa 14 vuotta rakensi Gujarat tiiviin yhteistyösuhteen Israelin kanssa. Yhteistyö Israelin kanssa on ollut vilkasta hänen tultuaan Intian pääministeriksi. Heinäkuussa 2017 Modi vieraili Israelissa ensimmäisenä Intian pääministerinä.
Aiheesta muualla

Kuvia tai muita tiedostoja aiheesta Narendra Modi Wikimedia Commonsissa
Narendra Modin tiedot Lok Sabhan verkkosivulla
Intian pääministerit
Nehru
Nanda
Shastri
I. Gandhi
Desai
C. C. Singh
R. Gandhi
V. P. Singh
Shekhar
Rao
Vajpayee
Gowda
Gujral
M. Singh
Modi
Paikanmittausmenetelmä

Paikanmittausmenetelmää käytetään astronomiassa tähtien ja muiden kohteiden etäisyyden määrittämiseen ja eksoplaneettojen etsimiseen.
Menetelmän idea on havaita tähden paikka suhteessa taustataivaan tähtiin ja verrata onko paikka ollut eri aiemmassa mittauksessa. Menetelmän käyttökelpoisuutta rajoittaa se että sitä ei voi soveltaa kovin kaukana sijaitseville kohteille, koska mittausepätarkkuus kasvaa nopeasti etäisyyden lisääntyessä.
Myllyjärvi (Orivesi, Siitama)

| Myllyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°36′10″N, 24°14′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Vesijärveen 
Järvinumero:  35.734.1.001
Mittaustietoja
Pinnankorkeus:  87 m  
Rantaviiva:  1,921 km  
Pinta-ala:  9,364 ha  
Saaria:  ei saaria 
 fiMyllyjärvi 
Myllyjärvi  on Pirkanmaalla Orivedellä Siitaman kylässä sijaitseva järvi.
Maantietoa

Järven pinta-ala on 9,4 hehtaaria ja se on 800 metriä pitkä ja 250 metriä leveä. Se sijaitsee kolmen mäen välisessä painaumassa: Sarkkilanmäen, Unkilan maatilan takana kohoavan mäen ja pohjoispuolella kohoavan kallioalueen. Järven keskikohdassa sijaitsee yli 30 metriä leveä salmi, jonka ylittää pengertie. Penger jakaa järven kahteen vesialtaaseen, jotka ovat yhtä suuria. Järvellä ei ole kartan mukaan saaria. Sen rantaviivan pituus on 1,9 kilometriä ja sen rannat ovat sekä metsä- että peltomaata. Järven ympäristössä on Siitaman kylän asutusta ja rantaan on rakennettu seitsemän vapaa-ajan asuntoa. Niille tulee tiet yhdystieltä 14207.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Kutemajärven valuma-alueeseen se kuuluu. Järven vedenpinnan korkeus on 87 metriä mpy. Siihen on johdettu kaksi metsäojaa. Pohjoisessa 1,2 kilometrin päässä sijaitseva Valkjärvi laskee koneellisesti oikaisutua ojaa myöten järven itäiseen vesialtaaseen. Suurin tulo-oja alkaa Kutemajärvestä ja se laskee läntiseen vesialtaaseen. Myllyjärven oma laskuoja lähtee läntisestä altaasta ja se laskee 450 metrim päässä Vesijärven Vanhankylänlahteen.
Historiaa

Vuoden 1855−1856 Kalmbergin kartastossa Myllyjärveä ei vielä ole olemassa, koska kartan piirtäjän pohja-aineistossa se oli vielä Vesijärven lahti. Kun Kaivannon kanavan sulkulaitteet hajosivat vuonna 1830, on Vesijärven pinnankorkeutta ollut mahdollista laskea perkaamalla Vääksynjokea, mikä on voinut tapahtua 1800-luvun loppupuolella . Vuoden 1956 peruskartassa järven etelärannat olivat vielä suota ja pohjoisrannat olivat peltomaata rantaan saakka. Mökkejä ei rannoilla ollut vielä tuolloin, mutta vuoden 1977 kartassa rannalle oli rakennettu kuusi kiinteistöä.
Pat Dapuzzo

Pat Dapuzzo (s. 29. joulukuuta 1958 Hoboken, New Jersey) on entinen NHL:n linjatuomari, joka käytti tuomarinumeroa 60. Hän tuomaroi NHL:ssä kausina 1985–2008. Sarjapelejä hänelle ehti kertyä 1 512 ja pudotuspelejä 63. Hän jätti kaukalot kauden 2007–2008 jälkeen, kun hän 9. helmikuuta loukkaantui vakavasti saatuaan pelaajan luistimen kasvoihinsa vahingossa. Dapuzzo joutui sairaalahoitoon, jossa hänelle laitettiin useita tikkejä nenän alueelle. Vammat olisi voitu välttää, jos Dapuzzo olisi käyttänyt visiiriä tapahtumahetkellä.
Palkkatila

Palkkatila eli palkkatalo oli Suomessa valtion tai jonkin kaupungin virkamiehen palkan osana ollut luontoisetu, jossa tälle luovutettiin asumista tai maanviljelyä varten työnantajan omistama maatila. Aikoinaan valtion omistamia kruununluontoisia tiloja annettiin yliopiston ja oppikoulujen opettajien sekä virkamiesten hallittaviksi heidän palkkojensa parantamiseksi. He saivat myös tilojen verot. Virkamiesten palkkauksessa siirryttiin 1800-luvulta alkaen rahapalkan käyttöön ja samalla luovuttiin palkkatiloista. Palkkatilaa vastaava etu korvattiin tällöin rahana. Palkkatilat peruutettiin omistajalleen ja niitä alettiin vuokrata yksityisille henkilöille samoilla ehdoilla kuin kuninkaankartanoita ja sotilaiden virkataloja. Palkkatiloista luopumisen jälkeenkin virkamiesten palkkaetuna on käytetty asuntoa.
Nukkamunuaisjäkälä

| Nukkamunuaisjäkälä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Peltigerales
Heimo::  Nephromataceae
Suku::  Munuaisjäkälät Nephroma
Laji::  resupinatum
Kaksiosainen nimi
 Nephroma resupinatum  (L.) Ach. 
Synonyymit
 Nephroma tomentosum 
Katso myös
   Nukkamunuaisjäkälä Wikispeciesissä   Nukkamunuaisjäkälä Commonsissa 
Infobox OKNimi-testi OK: 
Nukkamunuaisjäkälä (Nephroma resupinatum, syn. Nephroma tomentosum) on munuaisjäkälien sukuun kuuluva jäkälä. Sen yläpinta on siniharmaa tai harmaanruskea. Alapinta on vaalea ja nukkakarvainen. Liuskat ovat noin 1,5 senttimetriä leveitä. Kotelomaljat ovat melko yleisiä. Kasvusto on enintään 10 senttimetriä halkaisijaltaan. Jäkälä kasvaa lehtipuiden tyvillä ja sammaleisilla kivillä. Laji on yleinen koko Suomessa, mutta on taantunut. Nukkamunuaisjäkälä on luokiteltu Suomessa vaarantuneeksi.
Aiheesta muualla

Laji.fi: Nukkamunuaisjäkälä
Luopioisten kasvisto: Nukkamunuaisjäkälä
Myöhäinen kevät

| Myöhäinen kevät> Banshun |
| --- | --- |
 Japanilainen elokuvajuliste
Ohjaaja:  Yasujirō Ozu
Käsikirjoittaja:  Kazuo Hirotsu Kōgo Noda Yasujirō Ozu
Tuottaja:  Shōchiku
Säveltäjä:  Senji Itō
Kuvaaja:  Yūharu Atsuta
Pääosat:  Chishū Ryū Setsuko Hara Haruko Sugimura
Valmistustiedot
Valmistusmaa:  Japani
Tuotantoyhtiö:  Shōchiku
Levittäjä:  Shochiku Netflix
Ensi-ilta:  13. syyskuuta 1949
Kesto:  108 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Myöhäinen kevät (晩春 Banshun) on mustavalkoinen japanilainen draamaelokuva vuodelta 1949. Sen on ohjannut Yasujirō Ozu. Tätä kertomusta isän ja tyttären suhteesta on usein pidetty hänen hienoimpana elokuvanaan. Se perustuu Kazuo Hirotsun kertomukseen.
Tarina kertoo Norikosta, joka elää tyytyväisenä leskeksi jääneen isänsä kanssa eikä tunnu kiirehtivän naimisiin. Professori-isä kuitenkin haluaisi hänen vakiintuvan ja juonittelee sisarensa kanssa Norikoa järjestettyyn avioliittoon. Elokuvan pääosassa on Setsuko Hara, jolle tämä on ensimmäinen yhteistyö Ozun kanssa.
Juoni

Professori Shūkichi Somiyalla (Chishū Ryū) on yksi lapsi, 27-vuotias naimaton tytär Noriko (Setsuko Hara), joka huolehtii isänsä arkisesta selviytymisestä. Tavattuaan sisarensa Masan (Haruko Sugimura) isä vakuuttuu, että tytär on saavuttanut avioliiton solmimisiän. Noriko on hänen avustajansa Hattorin (Jun Usami) läheinen ystävä, ja Masa pyytää Somiyaa kysymään Norikolta, kiinnostaako tätä Hattori. Käy kuitenkin ilmi, että Hattorilla on jo kihlattu, jonka kanssa hän on aikeissa avioitua.
Somiyan kiotolainen, ystävä professori Onodera tulee käymään Somiyan luona. Noriko saa tietää, että leski Onodera on mennyt uudestaan naimisiin, ja hän ilmaisee Onoderalle, että hänen mielestään se on vastenmielistä, jopa luonnotonta. Onodera kiusaa häntä kiusaamistaan moisesta ajatuksesta. Samalla Masa painostaa Norikoa naimakauppojen välittäjälle tapaamaan sopivaa kandidaattia, joka muistuttaa Gary Cooperia. Noriko kieltäytyy ja sanoo, ettei isänsä takia halua mennä naimisiin. Jos hän menisi naimisiin, isä jäisi yksin ja avuttomaksi. Masa sanoo, että hän on aikeissa toimia hänen isänsä ja leskirouva Miwan puhemiehenä, niin että isällä olisi joku, joka pitäisi hänestä huolta.
Nō-näytelmän esityksessä Somiya nyökkää rouva Miwalle, mikä herättää Norikon mustasukkaisuuden. Kun isä yrittää taivutella häntä avioliittovälittäjälle, hän samalla kertoo olevansa menossa naimisiin rouva Miwan kanssa. Tuohtuneena Noriko päättää mennä tapaamaan puolisoehdokasta. Ihmeekseen hän huomaa tämän miellyttäväksi. Masa taivuttelee häntä naimisiin. Isänsä avioliittoaikeiden kannustamana Noriko myöntyy tätinsä ehdotukseen ja suostuu avioitumaan.
Isä ja tytär Somiya lähtevät viimeiselle yhteiselle matkalle Kiotoon, missä he tapaavat Onoderan ja tämän perheen. Noriko muuttaa suhtautumistaan Onoderan avioitumiseen huomatessaan että tämän uusi vaimo on oikein mukava. Pakatessaan matkalaukkujaan kotimatkaa varten Noriko kysyy Somiyalta, miksi he eivät voi olla niin kuin he nyt ovat; hän asuu tyytyväisenä isänsä luona, eikä avioliitto saisi häntä yhtään onnellisemmaksi. Somiya pitää hänelle lyhyen puhuttelun pyytäen häntä ponnistelemaan avioliiton onnen eteen yhdessä puolisonsa kanssa. Noriko pahoittelee aiempia ajatuksiaan ja suostuu menemään naimisiin.
Vihdoin Noriko lähtee hääpäivänään. Norikon eronnut ystävä Aya (Yumeji Tsukioka) jää Somiyan kanssa baariin niin pitkäksi aikaa, että saa kuulla tämän tunnustavan, että avioituminen rouva Miwan kanssa oli pelkkä metku saada Noriko naimisiin. Aya liikuttuu hänen uhrauksestaan ja lupaa tulla usein käymään, mutta Somiya joutuu palaamaan takaisin ja hänellä on edessään yksinäinen koti-ilta.
Näyttelijät

| 0 | 1 | 2 |
| --- | --- | --- |
|  Chishū Ryū  | … |  Shūkichi Somiya   |
|  Setsuko Hara  | … |  Noriko Somiya   |
|  Yumeji Tsukioka  | … |  Aya Kitagawa   |
|  Haruko Sugimura  | … |  Masa Taguchi   |
|  Hōhi Aoki  | … |  Katsuyoshi　Taguchi   |
|  Jun Usami  | … |  Shōichi Hattori   |
|  Kuniko Miyake  | … |  Akiko Miwa   |
|  Masao Mishima  | … |  Jō Onodera   |
|  Yoshiko Tsubouchi  | … |  Kiku Onodera   |
|  Yōko Katsuragi  | … |  Misako Onodera   |
|  Toyoko Takahashi  | … |  Shige Hayashi   |
|  Jun Tanizaki  | … |  Seizō Hayashi   |
|  Yōko Benisawa  | … |  teehuoneen omistaja   |
Teemat

Elokuva valmistui, kun toisen maailmansodan päättymisestä oli kulunut neljä vuotta. Maassa olevan voittajan läsnäoloon viittaavat vain pari englanninkielistä mainos- ja tiennimikylttiä. Ozun aiheena on hyvinvoivan perheen elämä, johon yhteiskunnan mullistukset eivät vaikuta. Tyttären siirtyminen vanhasta kulttuurista uuteen kuvataan tämän suostumisella avioliittoon, aluksi vastahakoisesti, mutta siirtyen vähitellen huumorin kautta odottavalle mielelle. The New York Timesin kriitikon Vincent Canbyn mukaan Ozulle on luonteenomaista liittää onni vaivannäköön. Hänen mukaansa elokuvan koskettavuuden salaisuus on siinä, että Ozu säilyttää henkilöhahmojen yksityisyyden, suojaa hahmon ajatuksia, niin että ne lopultakin jäävät katsojalle arvoitukseksi.
Elokuvan haikean fatalistisessa sävyssä ilmentyy alistuminen vanhan Japanin katoamiseen. Elokuvan hidasta mietiskelevää tunnelmaa välittämään Ozu käyttää luonnon kuvia. Ozu myös upottaa juoneen jaksoja, joissa katsoja saa tuntumaa japanilaiseen perinteeseen, kuten nō-teatteriin.
Vastaanotto

Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Aiheesta muualla

Myöhäinen kevät Internet Movie Databasessa (englanniksi)
Myöhäinen kevät AllMoviessa. (englanniksi)
Rotten Tomatoes Reviews. (englanniksi)
Review of Late Spring. (Arkistoitu – Internet Archive) (englanniksi)
Nicole Oliver

| Nicole Oliver |
| --- | --- |
 Nicole Oliver BronyCon-tapahtumassa 2012.
Henkilötiedot
Ammatti:  näyttelijä
Näyttelijä
Aktiivisena:  1993–
Aiheesta muualla
Viralliset kotisivut
IMDb 
Nicole Oliver (s. 22. helmikuuta 1970 Ottawa) on kanadalainen Leo-ehdokkuuden saanut näyttelijä, joka on useimmiten esiintynyt televisiosarjoissa ja dubannut animea.
Ura

Oliver opiskeli näyttelemistä Yorkin yliopistossa, ja valmistumisensa jälkeen hän opiskeli vielä British American Drama Academyssa Oxfordissa ja Lontoossa. Hän on tehnyt 1990-luvulta lähtien uraa televisiossa useimmiten komedia- ja draamasarjoissa, kuten Shirley Holmes ratkaisee ja L-koodi. Oliver on tehnyt myös useita äänirooleja animaatioihin, kuten UBOS Loitsukirja ja He-Man.
Filmografia > Näytelmäroolit

Kung Fu: The Legend Continues (1993–1996)
Päivä prinssinä (1995)
Äärirajoilla (1996–2000)
Vartija (1996)
Tähtiportti (1997)
Shirley Holmes ratkaisee (1999)
Total Recall 2070 (1999)
Lumihauvat (2002)
L-koodi (2004)
Da Vincin murhatutkimukset (2005)
Psych (2007)
Filmografia > Ääniroolit

Ranma ½ (1996–1999)
The Cramp Twins (2001)
UBOS Loitsukirja (2001)
X-Men: Evolution (2001–2002)
He-Man (2002–2003)
Barbie Joutsenlampi (2003)
ZOIDS: Fuzors (2003)
Transformers: Energon (2004)
Dragon Booster (2004)
Transformers: Cybertron (2005–2006)
Baby Looney Tunes (2005)
Storm Hawks (2007–2009)
Next Avengers: Heroes of Tomorrow (2008)
Hulk Vs. Volverine/Hulk Vs. Thor (2009)
My Little Pony: Ystävyyden taikaa (2010–)
Nicholas McCarthy (elokuvaohjaaja)

| Nicholas McCarthy |
| --- | --- |

Henkilötiedot
Syntynyt: 10. marraskuuta 1970 (ikä 53)  New Hampshire, Yhdysvallat
Ammatti:  ohjaaja, käsikirjoittaja
Puoliso:  Alexandra Lisee
Lapset:  Agatha McCarthy
Näyttelijä
Aktiivisena:  2000–
Aiheesta muualla
IMDb 
Nicholas McCarthy (s. 10. marraskuuta 1970 New Hampshire, Yhdysvallat) on yhdysvaltalainen elokuvaohjaaja ja käsikirjoittaja, joka on tunnettu lähinnä kauhuelokuvien tekijänä. Hänen esikoispitkä ohjauksensa on The Pact vuodelta 2012. Viimeisin ohjaustyö on Jeff Buhlerin käsikirjoittama The Prodigy vuodelta 2019, jossa näytteli pääosassa Taylor Schilling ja Jackson Robert Scott.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Tekijä |
| --- | --- | --- | --- |
| 2012 | The Pact | The Pact | Ohjaaja/käsikirjoittaja |
| 2014 | At the Devil's Door | At the Devil's Door | Ohjaaja/käsikirjoittaja |
| 2016 | Holidays | Holidays | Ohjaaja/käsikirjoittaja; tarinassa "Easter" |
| 2019 | The Prodigy | The Prodigy | Ohjaaja |
Aiheesta muualla

Nicholas McCarthy (elokuvaohjaaja) Internet Movie Databasessa. (englanniksi)
Nukkahirssit

| Kyynelhirssit |
| --- | --- |
 Tihkukyynelhirssi Dichanthelium laxiflorum
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Panicoideae
Tribus::  Paniceae
Suku::  Kyynelhirssit Dichanthelium  (Hitchc. & Chase) Gould
Katso myös
   Nukkahirssit Wikispeciesissä   Nukkahirssit Commonsissa 
Infobox OKVirheellinen NIMI-arvo: 
Kyynelhirssit eli nukkahirssit (Dichanthelium) on heinäkasvien heimoon kuuluva kasvisuku. Nykyisin sukuun katsotaan kuuluvaksi yhteensä 66 lajia. Kyynelhirssien sukuun kuuluviksi on kuitenkin aikojen kuluessa sijoitettu paljon eri lajeja, jotka nykyisin luokitellaan kuuluviksi röyhyhirssien (Panicum) sukuun. Nukkahirssi (Panicum acuminatum, syn. Dichanthelium acuminatum) on yksi näistä monista nukkahirssien suvusta hirssien sukuun siirretyistä lajeista.
Lajeja

Dichanthelium acuminatum – nukkahirssi (syn. Panicum acuminatum)
Dichanthelium cumbucana
Dichanthelium laxiflorum – tihkukyynelhirssi (syn. Panicum laxiflorum)